S-5320/2022

Mál þetta, sem dómtekið var 2. nóvember sl., er höfðað með ákæru, útgefinni af lögreglustjóranum á höfuðborgarsvæðinu 15. nóvember 2022, á hendur S-kvk-þgf Ó-kvk-þgf Ó-kvk-þgf, kt. kt. [...], [...], Reykjavík, fyrir „eftirtalin brot:

I.

Tilraun til þjófnaðar með því að hafa, þriðjudaginn 3. mars 2020, í félagi við þekktan aðila, í auðgunarskyni brotist inn í vöruhús A að [...], í Reykjavík, með því að brjóta rúðu og skemma læsingu á hurð, en innbrotstilraunin var stöðvuð af lögreglu sem kom á staðinn.

Telst brot þetta varða við 244. gr., sbr. 20. gr. almennra hegningarlaga nr. 19/1940.

II.

Fíkniefnalagabrot og brot gegn lögreglulögum með því að hafa, á sama tíma og stað og greint er frá í ákærulið I, hlaupið á brott frá lögreglu og neitað að hlýða fyrirmælum um að nema staðar þrátt fyrir ítrekaðar skipanir lögreglu, og á sama tíma haft í vörslum sínum 0,07 gaf amfetamíni sem lögregla fann á gólfi vöruhússins skammt frá þeim stað sem ákærða var stöðvuð á.

Telst háttsemi þessi varða við 19. gr., sbr. 44. gr. lögreglulaga nr. 90/1996 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

III.

Þjófnað með því að hafa, laugardaginn 9. október 2021, á B við [...] í Reykjavík, stolið munum að verðmæti kr. 2.370.000.

Telst háttsemi þessi varða við 1. mgr. 244. gr. almennra hegningarlaga nr. 19/1940.

IV.

Þjófnað með því að hafa, sunnudaginn 17. október 2021, í verslun C, [...] í Reykjavík, stolið vörum að verðmæti kr. 21.196.

Telst háttsemi þessi varða við 1. mgr. 244. gr. almennra hegningarlaga nr. 19/1940.

V.

Þjófnað með því að hafa, sunnudaginn 14. nóvember 2021, í félagi við þekkta aðila, í auðgunarskyni stolið munum af óþekktu verðmæti úr bílskúr að [...] í Garðabæ og bifreiðunum [...] og [...], sem stóðu fyrir utan [...] en lögregla hafði afskipti af ákærðu í leigubifreið sem ákærða tók til þess að yfirgefa vettvanginn.

Telst háttsemi þessi varða við 1. mgr. 244. gr. almennra hegningarlaga nr. 19/1940.

VI.

Fyrir brot gegn umferðar- og lögreglulögum með því að hafa, mánudaginn 15. nóvember 2022, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 150 ng/ml, klónazepam 40 ng/ml og tetrahýdrókannabínól 1,2 ng/ml) um Hverfisgötu í Reykjavík þar sem lögregla stöðvaði aksturinn og jafnframt með því að hafa, í framangreint skipti er lögregla hafði afskipti af ákærðu og hafði stöðvað aksturinn til þess að láta ákærðu blása í áfengismæli, ekið á brott frá lögreglu vestur Hverfisgötu og norður Snorrabraut þar sem akstrinum lauk við vinnusvæði. Í framhaldinu hljóp ákærða austur Bríetartún íburtu frá lögreglu og neitaði að hlýða ítrekuðum fyrirmælum hennar um að nema staðar, en lögregla stöðvaði á endanum för ákærðu við horn Rauðarárstígs og Bríetartúns.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr. 19. gr., sbr. 44. gr. lögreglulaga nr. 90/1996.

VII.

Umferðarlagabrot, nytjastuld og þjófnað með því að hafa, þriðjudaginn 23. nóvember 2021, í heimildarleysi farið inn um ólæsta hurð að [...] í Reykjavík og stolið þaðan og úr bifreiðinni [...] sem stóð í innkeyrslunni, ýmsum hlutum að óþekktu verðmæti, þ. á m. riffli, skóm, fatnaði og kveikjuláslyklum af bifreiðinni [...] (sjá m. a. munaskrá lögreglu nr. [...]) og ekið bifreiðinni [...] í heimildarleysi, svipt ökurétti á bifreiðina [...] sem var kyrrstæð í innkeyrslunni við [...] og ekki sinnt skyldum sínum við umferðaróhappið heldur haldið akstrinum áfram og ekið á 86 km hraða á klukkustund um Breiðholtsbraut til vesturs við Stekkjarbakka í Reykjavík, þar sem leyfður hámarkshraði var 60 km á klukkustund, en aksturinn var myndaður með eftirlitsbúnaði lögreglu.

Telst háttsemi þessi varða við d - og e-lið 1. mgr. 14. gr., 2. mgr., sbr. 4. mgr. 37. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 og 1. mgr. 244. gr. og 1. mgr. 259. gr. almennra hegningarlaga nr. 19/1940.

VIII.

Þjófnað með því að hafa, þriðjudaginn 23. nóvember 2021, í verslun D í E, [...] í Kópavogi, stolið úlpu að söluverðmæti kr. 44.000 en ákærða var stöðvuð á leiðinni út úr versluninni án þess að hafa greitt fyrir vöruna.

Telst háttsemi þessi varða við 1. mgr. 244. gr. almennra hegningarlaga nr. 19/1940.

IX.

Þjófnað með því að hafa, laugardaginn 1. janúar 2022, í félagi við þekktan aðila, í auðgunarskyni brotist inn í verslun F ehf. við [...] í Reykjavík, með því að spenna upp hurð og stolið ýmsum vörum að óþekktu verðmæti, þ. á m. Sony heyrnatólum, Trust heyrnatólum, svörtum pakka merktum G, Trust tölvusnúru og tveimur fartölvum, en lögreglan kom að ákærðu við [...] þar sem hún var að yfirgefa vettvanginn.

Telst háttsemi þessi varða við 1. mgr. 244. gr. almennra hegningarlaga nr. 19/1940.

X.

Brot gegn lögreglulögum með því að hafa, á sama tíma og stað og greint er frá í ákærulið IX, er lögregla hafði afskipti af ákærðu í ofangreint sinn hlaupið á brott frá lögreglu og óhlýðnast fyrirmælum um að nema staðar þrátt fyrir ítrekaðar skipanir hennar, og jafnframt með því að hafa, í kjölfar afskipta lögreglu og aftur síðar við yfirheyrslu á lögreglustöðinni við Hverfisgötu 113- 115, ítrekað neitað að segja til nafns síns og kennitölu.

Telst háttsemi þessi varða við 19. gr., sbr. 44. gr. lögreglulaga nr. 90/1996, sbr. til hliðsjónar 5. mgr. 15. gr. sömu laga.

XI.

Umferðar- og lögreglulagabrot með því að hafa, föstudaginn 29. apríl 2022, ekið bifhjólinu [...] án skráningarmerkja, svipt ökurétti, undir áhrifum áfengis og óhæf til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist vínandamagn 1,20 ‰, amfetamín 275 ng/ml og klónazepam 20 ng/ml) um Kleppsveg í austur og þaðan inn Langholtsveg, ekki sinnt stöðvunarmerkjum lögreglu, sem gefin voru með ljós og hljóðmerkjum lögreglubifreiðar þegar hún hugðist stöðva aksturinn heldur aukið hraðann og ekið áfram yfir gatnamót Efstasunds og Hólsvegar og áfram yfir gatnamót Holtsvegar, án þess að virða biðskyldu, og því næst ekið inn Drekavog í suður, án þess að virða biðskyldu fyrir umferð á gatnamótum Efstasunds og Drekavogs. Í Drekavogi reyndi lögregla að stöðva akstur ákærðu með því að aka lögreglubifreið nr. [...] í veg fyrir bifhjólið. Ákærða stöðvaði aftur á móti ekki fyrr en hún ók aftan á lögreglubifreiðina.

Telst brot þetta varða við 19. gr., sbr. 44. gr., lögreglulaga nr. 90/1996, 3. og 6. mgr. 7. gr., 1. og 2. mgr. 26. gr., 1. mgr. 72. gr., sbr. 1. mgr. 1. gr. reglugerðar nr. 751/2003 um skráningu ökutækja nr. 751/2003, sbr. 1. mgr. 94. gr., og 1., sbr. 2. mgr. 48. gr.,1., sbr. 3. mgr. 49. gr., 1., sbr. 2. mgr. 50. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019.

XII.

Skjalafals með því að hafa, sunnudaginn 8. maí 2022, í verslun H hf., í [...]í Reykjavík, haft í vörslum sínum og framvísað, í blekkingarskyni, grunnfölsuðu nafnskírteini, ánafnað I, kt. [...], og þannig reynt að svíkja út og fá afgreidd 90 stykki af lyfseðilsskylda lyfinu Ritalin Uno, en lyfseðlar voru stílaðir á I.

Telst þessi háttsemi ákærðu varða við 1. mgr. 155. almennra hegningarlaga nr. 19/1940.

XIII.

Þjófnað með því að hafa, fimmtudaginn 2. júní 2022, í J, [...] í Kópavogi, í félagi við þekktan aðila, stolið hárteygju og hárolíu að söluverðmæti kr. 6400 en ákærða var stöðvuð fyrir utan hársnyrtistofuna.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. umferðarlaga nr. 77/2019. Krafist er upptöku á 0,07 gaf amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Verjandi ákærðu krefst vægustu refsingar sem lög leyfa og hæfilegra málsvarnarlauna sér tilhanda.

Undir meðferð málsins fyrir dómi lýsti sækjandi því að ákæruvaldið félli frá ákæruliðum II og XIII.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín eftir framangreinda breytingu á ákærunni. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 10. nóvember 2022, á ákærða að baki nokkur sakaferil sem nær allt aftur til ársins 1997. Nú síðast hlaut ákærða sex mánaða fangelsi, skilorðsbundið til tveggja ára, með dómi Héraðsdóms Reykjavíkur [...] 2022 fyrir brot gegn 2. mgr. 218. gr. almennra hegningarlaga nr. 19/1940. Þar áður hlaut hún fjögurra mánaða óskilorðsbundinn fangelsisdóm þann [...] 2020 fyrir ýmis brot gegn almennum hegningarlögum, umferðarlögum og lögreglulögum. Brot ákærðu í I. lið ákærunnar er hegningarauki við dóminn frá 2020 og brot hennar í III., IV., V., VI., VII., VIII., IX. og X. lið eru hegningarauki við dóminn frá 2022. Með brotum sínum í liðum XI og XII hefur ákærða hins vegar rofið skilorð síðari dómsins. Verður dómurinn því dæmdur upp og ákærðu gerð refsing í einu lagi, sbr. ákvæði 60. gr., sbr. 77. og 78. gr. almennra hegningarlaga. Við ákvörðun refsingar verður litið til þess að ákærða hefur unnið að því að ná betri tökum á lífi sínu. Með hliðsjón af framangreindu, játningu ákærðu, ítrekuðum umferðarlagabrotum og dómvenju þykir refsing ákærðu hæfilega ákveðin fangelsi í 16 mánuði.

Með vísan til lagaákvæða í ákæru er ævilöng ökuréttarsvipting ákærðu áréttuð.

Með vísan til lagaákvæða í ákæru og samþykkis ákærðu verða gerð upptæk 0,07 gaf amfetamíni sem lögregla lagði hald á undir rannsókn málsins.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 1.355.940 krónur að meðtöldum virðisaukaskatti, og 404.858 krónur í annan sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

B-kvk-nf B-kvk-nf héraðsdómari kveður upp dóm þennan.

DÓMSORÐ:

Ákærða, S-kvk-nf Ó-kvk-nf Ó-kvk-nf, sæti fangelsi í 16 mánuði.

Ákærða er svipt ökurétti ævilangt.

Ákærða sæti upptöku á 0,07 gaf amfetamíni.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 1.355.940 krónur, og 404.858 krónur í annan sakarkostnað.

B-kvk-nf B-kvk-nf